อรวรรณเป็นร้านอาหารตามสั่ง จากอดีตดั้งเดิมเป็น~ รถเข็นขายอาหารตามสั่งของพี่หรือเจ๊อรวรรณ~นี่แหละ อยู่ตลาดริมน้ำ ซึ่งเป็นตลาดเย็นที่เป็นแหล่งรวมอาหารสตรีทฟู้ดที่เยอะที่สุดในนครสวรรค์ และอยู่เส้นขนานไปกับแม่น้ำเจ้าพระยา เลยเรียกตลาดนี้กันว่า ตลาดริมน้ำ และด้วยความที่ทำได้อร่อย และเจ๊แกสวยด้วย คนไปอุดหนุนทั้งด้วยรสชาติและความสวยกันเยอะ เลยขยับขยายฐานลูกค้าและย้ายร้านมาเป็นตัวร้านจริงจังค่ะ

   [ ร้านมี 2 สาขา อยู่ตรงไหนบ้าง???!!!~ ]

   ตอนนี้ อรววรณ ถือเป็นหนึ่งในร้านอาหารแนวข้าวต้ม/อาหารตามสั่ง ที่เป็นร้านใหญ่และขึ้นชื่อ มี 2 สาขา คือในเมือง ตรงถนน มาตุลี ทางจะไปโรงเรียนนครสวรรค์ และเทศบาล เป็นอาคารพานิช 2 ห้องใหญ่ จอดรถได้ริมถนน แต่แถวนี้จอดยากหน่อยค่ะ ร้านเปิดตั้งแต่เวลา 16.00-22.00 เน้นช่วงเย็นๆ ค่ำๆ ส่วนอีกสาขาจะใหญ่ มีห้องรองรับ อยู่ทางไปโกรกพระ ถ้าใช้เส้นพหลโยธิน ให้ขับมาทางโกรกพระ เลยแยกสับไฟ และศาลมาแล้ว จะอยู่ทางซ้ายมือ

    [ ร้านขายอะไรบ้าง???!!!~ ]

    ร้านขายอาหารแนวที่ทานกับข้าวต้ม หรือ อาหารตามสั่ง ทั้ง แนวทอด ต้ม นึ่ง ผัด แกง ตุ๋น ซึ่งรสชาติค่อนข้างถูกใจคนพื้นที่ที่เป็นคนไทยเชื้อสายจีน รสชาติไม่จัด ไม่เค็ม แต่อาหารที่ต้องการความเผ็ด เน้นเครื่องแกง ก็ทำได้ดีพอใช้นะคะ เพียงแต่คนชอบรสจัดมากๆ น่าจะรู้สึกว่าร้านทำได้รสเบาไปนิดค่ะ เมนูแนะนำที่นี่จะเป็น เมนูปลาต่างๆ แกงคั่ว และอาหารจีนๆ หน่อย ราคาเริ่มต้นที่ 60 บาท

    [ ลองอะไรบ้าง???!!!~ ]

1). เมี่ยงปลาช่อน (ราคา 250 บาท)

     เมนูแนะนำ และถูกใจมากๆ ได้ปลาช่อนขนาดใหญ่ ทอดกรอบนอก เนื้อปลาด้านในนุ่ม แน่น ปลาสดดีมาก ไม่เละเลย 

     มาพูดถึงเครื่องต่างๆ ที่เป็นส่วนผสมของเมี่ยง ที่นี่จัดเต็มเหมือนทานเมี่ยงจริงๆ ทั้ง ใบเมี่ยง กุ้งแห้ง หอมแดง มะนาว พริก ขิง มะพร้าว เวลาทานก็นำใบเมี่ยง มาห่อ ชิ้นปลาช่อน ที่ด้านนอกกรอบ ด้านในนุ่ม เครื่องต่างๆ แล้วกัดทีละคำ อร่อยมาก 

2). ต้มยำไข่ปลาและท้องปลา 

    ที่ร้านทำรสครบเครื่อง เปรี้ยวดีมาก ท้องปลา เนื้อแน่น แต่พุงปลา ปกติจะมาเป็นก้อนๆ ที่นี่ไม่ค่อยเป็นรูป ทานทีจะแตกๆ ชอบท้องปลา ส่วนไข่ทานไม่จุใจเท่าไหร่นัก

3). กุยช่ายผัดน้ำมันหอย

   ผัดได้หอม น่าทาน รสจัดเค็มไปหน่อย

 [ สรุปคะแนน???!!!~ ]

   โดยรวมมอบ 3/5 ดาว ให้กับรสชาติอาหารโดยรวม และความคุ้มค่า อาจจะไกลหน่อยสำหรับสาขา 2 แต่ก็ดีที่มีห้องแอร์ในขณะที่สาขา 1 ไม่มีแอร์ และ แมลงวันเยอะ การบริการ ชอบสาขา 1 มากกว่าค่ะ


    